Αργυρά Αχαΐας

Η Αργυρά είναι ορεινό χωριό της πρώην επαρχίας Πατρών του Νομού Αχαΐας. Σήμερα είναι τοπική κοινότητα της δημοτικής ενότητας Ρίου του Δήμου Πατρέων με 288 κατοίκους (απογραφή 2011). Βρίσκεται στους πρόποδες του Παναχαϊκού σε υψόμετρο 288 μέτρων στα βόρεια της Πάτρας. Απέχει 8 χιλιόμετρα από το Ρίο και 17 από την Πάτρα.

Ιστορικά στοιχεία
Κατά την αρχαιότητα στην ευρύτερη περιοχή σύμφωνα με τον Παυσανία ήταν οι αρχαίες πόλεις Άρβα, Βολίνα και ΑργυράΠαυσανία Αχαϊκά. Οι ιστορικοί της πόλης της Πάτρας (Θωμόπουλος και Τριανταφύλλου) τη συνδέουν με την αρχαία Άρβα. Το όνομα Άβερνα σύμφωνα με τον ΤριανταφύλλουΤριανταφύλλου 1995, λήμμα Άβερνα. προέρχεται από την αρχαία Άρβα.

Αναφέρεται το 1417 σαν Λουβέρνα και ότι ήταν κτήση της Λατινικής αρχιεπισκοπής της ΠάτραςΠαναγόπουλος, Ιστορικό λεξικό περιοχής Δήμου Ρίου, λήμμα Άβερνα., σε ενετικό κατάλογο χωριών των Πατρών το 1687 αναφέρεται σαν Άβερνα. Τον Μεσαίωνα στην ίδια τοποθεσία αναφέρεται φρούριο με την ονομασία Αδέρνα. Σε απογραφή του 1700 είχε 15 οικογένειες και 24 οικογένειες το 1851.

Διοικητική εξέλιξη
Το 1835 αποτέλεσε χωριό του Δήμου Αργυραίων και το 1841 χωριό του Δήμου Ερινεού. Το 1913 (ΦΕΚ 200Α - 09/10/1913) γίνεται η κοινότητα Άβερνας. Ήταν ο μοναδικός οικισμός της κοινότηταςEETAA Ελληνική Εταιρεία Τοπικής Ανάπτυξης και Αυτοδιοίκησης Κοινότητα Αργυράς διοικητικές μεταβολές. Το 1928 (ΦΕΚ 156Α - 08/08/1928) άλλαξε ονομασία σε Αργυρά έως το 1998 όπου με το Σχέδιο Καποδίστριας (ΦΕΚ 244Α - 04/12/1997) διαλύθηκε η κοινότητα και αποτέλεσε δημοτικό διαμέρισμα του Δήμου Ρίου.
Πληθυσμός
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199126520012982011288
+Πραγματικός (de facto) ΠΛ 3:560ΠΛΜ 10:366https://www.statistics.gr/2011-census-pop-housΈτοςΠληθυσμός196138119713241981305199127520013702011286
Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)

Βιβλιογραφία

 Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003. ISBN 960-8260-32-9.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Άβερνα.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων